EkBass/fiwiki-20250220-pages-articles huggingface dataset:
Leandro Bacuna

Leandro Jones Johan Bacuna (s. 21. elokuuta 1991 Groningen) on curaçaolaisia sukujuuria omaava alankomaalainen jalkapalloilija, joka edustaa Englannin Valioliigassa pelaavaa Aston Villaa. Oikeajalkainen Bacuna on pelipaikaltaan oikea laitalinkki.http://www.transfermarkt.co.uk/leandro- bacuna/profil/spieler/126014 == Ura == === Seurajoukkueura === Bacunan kasvattajaseura on FC Groningen. Hän debytoi seuran edustusjoukkueessa elokuussa 2009 PSV Eindhovenia vastaan.http://www.transfermarkt.co.uk/leandro- bacuna/leistungsdatenverein/spieler/126014 Bacuna pelasi Groningenin paidassa Eredivisiessä yhteensä 109 ottelua tehden niissä 14 maalia. Heinäkuussa 2013 Bacuna siirtyi Englannin Valioliigan Aston Villaan. Hän debytoi seuran paidassa seuraavassa kuussa Arsenal FC:tä vastaan. Avausmaalinsa Bacuna iski syyskuussa 2013 Manchester Cityn verkkoon. Avauskaudellaan Bacuna teki 35 pelaamassaan valioliigaottelussa viisi maalia. === Maajoukkueura === Curaçaolaisista sukujuuristaan johtuen Bacuna pelasi vuosina 2007–2008 Alankomaiden Antillien alle 20-vuotiaiden maajoukkueessa. Alankomaita hän on edustanut alle 19- ja alle 21-vuotiaiden tasolla. Vuodesta 2016 lähtien Bacuna on pelannut Curaçaon maajoukkueessaLeandro Bacuna National Football Teams -sivustolla . == Lähteet == Luokka:Alankomaalaiset jalkapalloilijat Luokka:Curaçaolaiset jalkapalloilijat Luokka:Vuonna 1991 syntyneet Luokka:Elävät henkilöt
Aleksanteri Huovinen

Aleksanteri "Aksu" Huovinen (s. 26. syyskuuta 1996 OuluAleksanteri Huovinen Driver Database) on suomalainen moottoriurheilija, joka kilpailee tällä hetkellä Britannian BRDC Formula 4 -sarjassa. == Ura == Huovinen aloitti uransa Karting-luokissa vuonna 2011. Hän voitti kyseisenä vuonna kotikaupungissaan Oulun Kartingin Junior -luokan mestaruuden. Vuonna 2013 Huovinen kilpaili Suomen Formula Ford Junior -luokassa ajaen vain kuusi kilpailua. Vuonna 2014 hän jatkoi sarjassa ja saavutti viisi voittoa, kolme paalupaikkaa ja yhdeksän palkintosijaa sijoittuen loppupisteissä toiseksi. Vuonna 2015 Huovinen kilpaili uudessa SMP Formula 4 -sarjassa.FIVE DRIVERS JOIN THE 2015 SMP F4 CHAMPIONSHIP Hän saavutti sarjassa kolme voittoa ja kuusi palkintosijaa sijoittuen sarjan neljänneksi. Vuonna 2016 Huovinen siirtyi kilpailemaan Britannian BRDC Formula 4 -sarjaan ajaen Double R Racing -tallissa.SMP convert Huovinen completes Double R BRDC F4 line-up 15.12.2015 Viitattu: 14.2.2016 ==Lähteet== Luokka:Suomalaiset autourheilijat Luokka:Vuonna 1996 syntyneet Luokka:Elävät henkilöt
Davie Selke

Davie Selke (s. 20. tammikuuta 1995 Schorndorf) on saksalainen jalkapalloilija, joka edustaa Bundesliigassa pelaavaa Hertha Berliniä. Oikeajalkainen Selke on pelipaikaltaan hyökkääjä.http://www.transfermarkt.co.uk/davie-selke/profil/spieler/178459 == Ura == === Seurajoukkueura === Selke edusti junioriurallaan peräti kahdeksaa eri seuraa, viimeisimpänä niistä Werder Bremen. Selke pelasi seuran kakkosjoukkueessa 26 ottelua onnistuen maalinteossa yhdeksän kertaa. Seuran ykkösjoukkueen paidassa Bundesliigassa hän debytoi marraskuussa 2013 Hannover 96:ta vastaan.http://www.transfermarkt.co.uk/davie- selke/leistungsdatenverein/spieler/178459 Avausmaalinsa seuran paidassa Selke teki marraskuussa 2014 SC Paderbornin verkkoon. Kesällä 2015 Selke siirtyi viisivuotisella sopimuksella 2. Bundesliigassa pelaavaan RB Leipzigiin,http://www.bild.de/sport/fussball/rb-leipzig/holt-werder-stuermer- davie-selke-40384032.bild.html joka kaudeksi 2016–2017 nousi Bundesliigaan. Kesällä 2017 Selke siirtyi Hertha Berliniin. === Maajoukkueura === Selke on pelannut kaikissa Saksan nuorten maajoukkueissa alle 17-vuotiaista alle 21-vuotiaisiin. Vuonna 2014 hän oli mukana voittamassa alle 19-vuotiaiden Euroopan-mestaruutta Unkarissa. Selke valittiin turnauksen parhaaksi pelaajaksi ja hän oli myös turnauksen paras maalintekijä kuudella osumallaan. Hän saavutti olympiahopeaa Rio de Janeirossa 2016 ja teki turnauksessa kaksi maalia. == Lähteet == == Aiheesta muualla == Luokka:Saksalaiset jalkapalloilijat Luokka:Saksalaiset olympiamitalistit Luokka:Vuonna 1995 syntyneet Luokka:Elävät henkilöt
NettiX

Nettix (virallisesti NettiX Oy, vuoteen 2006 Mach1 Oyhttp://www.kauppalehti.fi/yritykset/yritys/nettix+oy/16213529) on suomalainen yritys, joka ylläpitää useita kaupankäyntiin tarkoitettuja verkkosivustoja, kuten Nettiauto, Nettikone ja Nettimarkkina. Nettix kustantaa myös kohdennettuja ammattimedioita raskaan konealan ammattilaisille. Nettix Oy:n omistaa Alma Media. Nettix oli Otava-konsernin omistuksessa, kunnes Otava myi sen Alma Medialle vuonna 2021. NettiXin kauppahinta oli 170 miljoonaa euroa. Nettixin oikaistu liikevaihto oli vuonna 2020 22,5 miljoonaa euroa. Samana vuonna yhtiön liikevoitto oli noin 10 miljoonaa euroa.https://www.kauppalehti.fi/uutiset/alma-median-nettix-kauppa-vahvistaa- yhtion-strategiaa-kai-telanne-liikumme-koko-ajan-kasvavaa-markkinaa- kohti/0b738ca8-1010-4373-96ab-01a71215eaba == Nettixin verkkosivustot == * Nettiauto.com on vuonna 2000 perustettu autojen kauppapaikka. * Nettimoto.com on moottoripyörien, moottorikelkkojen, mönkijöiden, skoottereiden ja mopoautojen kauppapaikka. * Nettivene.com on veneiden markkinapaikka, jossa on kaupan kaikenlaisia veneitä. * Nettikaravaani.com on matkailuautojen, asuntovaunujen sekä talovaunujen markkinapaikka. * Nettivaraosa.com on palvelu, josta saa varaosia ja tarvikkeita autoihin, elektroniikkaan, kuljetuskalustoon, moottoripyöriin ja muihin kaksipyöräisiin, veneisiin, matkailuautoihin, traktoreihin. * Nettikone.com on Suomen suurin raskaan kaluston markkinapaikka. * Nettivuokraus.com Suomen suurin ja monipuolisin vuokraustoimialan markkinapaikka. * Nettimokki.com on kotimainen vuokramökkien välityspalvelu. * Nettimarkkina.com oli markkinapaikka kaikelle tavaralle antiikista asuntoihin ja rakennustarvikkeista raskaisiin työkoneisiin, suljettu 2023. * Ampparit-uutispalvelu * Konepörssi.com on raskaan konealan suosituin ammattilehti painettuna ja verkossa == Lähteet == == Aiheesta muualla == * Nettixin kotisivut Luokka:Alma Media Luokka:Suomalaiset verkkosivustot
Suomen linnut

Suomen linnut voi tarkoittaa seuraavia: * Suomen linnusto, yleisesti Suomen linnuista * Luettelo Suomen linnuista, Suomessa havaitut lintulajit ==Kirjat== * Lasse J. Laine, Suomen linnut – Tunnistusopas, Otava, 2015 * Lasse J. Laine, Suomen linnut – Harrastajan opas, Otava, 2017
Kamil Glik

Kamil Jacek Glik (s. 3. helmikuuta 1988 Jastrzębie Zdrój) on puolalainen jalkapalloilija, joka edustaa Italian Serie A:ssa pelaavaa Beneventoa. Oikeajalkainen Glik on pelipaikaltaan keskuspuolustaja. Hän pelaa myös Puolan maajoukkueessa. == Ura == === Seurajoukkueura === Glik siirtyi vuonna 2006 kotimaastaan Espanjan Tercera Divisiónin UD Horadadaan. Vuodet 2007–2008 hän pelasi suurseura Real Madridin organisaatiossa, jossa tilille kertyi 18 ottelua seuran C-joukkueessa. Heinäkuussa 2008 Glik palasi takaisin Puolaan ja Ekstraklasan Piast Gliwiceen. Glik edusti seuraa vuodet 2008–2010 tehden 54 pelaamassaan ottelussa kaksi maalia. Vuoden 2010 heinäkuussa Glik siirtyi Italian Serie A:n US Palermoon, jossa hän ei kuitenkaan pelannut koko kauden aikana yhtään ottelua Serie A:ssa, mutta debytoi kuitenkin Eurooppa-liigassa pelaten siinä kolme ottelua.http://www.transfermarkt.co.uk/kamil- glik/leistungsdatenverein/spieler/46552 Kevätkauden aikana Glik oli lainalla saman sarjan AS Barissa, jossa otteluita kertyi 16. Heinäkuussa 2011 Glik siirtyi Serie B:ssä tuolloin pelanneeseen perinneseuraan Torino FC:hen. Glik pelasi kaudella 2011–2012 Serie B:ssä 23 ottelua tehden kaksi maalia ja Torino nousi kauden päätteeksi takaisin Serie A:han. Glik teki uransa ensimmäisen Serie A-maalinsa lokakuussa 2012 SS Laziota vastaan. Kaudesta 2013–2014 lähtien Glik on toiminut torinolaisseuran kapteenina. Hän pelasi seuran paidassa Eurooppa-liigassa kymmenen ottelua tehden yhden maalin kaudella 2014–2015. Heinäkuussa 2016 Glik teki neljän vuoden sopimuksen AS Monacon kanssa. Hän pelasi neljän kauden aikana Ligue 1:ssä 128 ottelua ja teki niissä 11 maalia. Kaudella 2016–2017 hän voitti Ranskan-mestaruuden. Samalla kaudella hän pelasi Mestarien liigassa kymmenen ottelua ja teki alkulohkossa yhden maalin Monacon edetessä välieriin saakka. Kolmella kaudella hän pelasi Mestarien liigassa yhteensä 21 ottelua ja teki niissä kaksi maalia. Syyskuussa 2020 Glik siirtyi italialaisseura Beneventoon. Hän pelasi kaudella 2020–2021 Serie A:ssa 36 ottelua ja teki niissä kaksi maalia. === Maajoukkueura === Glik pelasi vuosina 2008–2010 Puolan alle 21-vuotiaiden maajoukkueessa 14 ottelua tehden niissä kolme maalia. Debyyttinsä Puolan jalkapallomaajoukkueessa hän teki tammikuussa 2010 King’s Cupin ottelussa isäntämaa Thaimaata vastaan onnistuen ottelussa myös maalinteossa.http://www.national-football- teams.com/player/35616/Kamil_Glik.html Glik on kesäkuun 18. päivään 2021 mennessä pelannut 84 A-maaottelua ja tehnyt niissä kuusi maalia. Hän on toiminut maajoukkueessa kapteenina muutamissa otteluissa. Glik pelasi EM- kilpailuissa 2016 joukkueensa viidessä ottelussa täydet minuutit. Hän teki sekä voitokkaassa neljännesvälieräottelussa Sveitsiä että tappiollisessa puolivälieräottelussa Portugalia vastaan rangaistuspotkukilpailussa maalin. MM-kilpailuissa 2018 hän tuli toisen alkulohko-ottelun lopulla vaihdosta kentälle ja pelasi kolmannen alkulohko-ottelun kokonaan. == Lähteet == Luokka:Puolalaiset jalkapalloilijat Luokka:Vuonna 1988 syntyneet Luokka:Elävät henkilöt
Helena Salonius

Helmi Helena Salonius (17. maaliskuuta 1930 Helsinki – 24. syyskuuta 2012 Helsinki) oli suomalainen näyttelijä ja oopperalaulaja (sopraano). __NOTOC__ == Elämä ja ura== Helena Saloniuksen äiti, laulajatar Helmi Frilander, oli oopperalaulaja Aino Acktén ystävä. Isäänsä Salonius ei koskaan tavannut, sillä Frilander jäi leskeksi vain muutama kuukausi tyttärensä syntymän jälkeen. Salonius aloitti koulunsa vuonna 1939 Helsingin suomalaisessa yhteiskoulussa. Kouluaikana Salonius voitti teinien kulttuurikilpailuja laulussa ja lausunnassa. Vuonna 1950 Salonius aloitti opinnossa Suomen teatterikoulussa. Valmistuttuaan hän sai kiinnityksen Turun kaupunginteatteriin yhdessä puolisonsa ja kurssitoverinsa Saulo Haarlan kanssa. Turusta hän siirtyi Tampereen Työväen Teatteriin. Näissä teattereissa hänellä oli rooleja muun muassa Blanche Tennessee Williamsin näytelmässä Viettelyksen vaunu sekä Katherine musikaalissa Kiss Me Kate. Vuonna 1961 Salonius ryhtyi päätoimisesti opiskelemaan laulua. Hän teki opintomatkoja Itävaltaan ja Italiaan, ja Suomessa hänen opettajinaan toimivat Antti Koskinen ja Aulikki Rautawaara. Salonius esiintyi Kansallisoopperassa muun muassa Pohjolan tyttärenä Lemmin pojassa, Juhassa ja Punaisessa viivassa ja Savonlinnan oopperajuhlilla Kuningas lähtee Ranskaan -oopperassa. Salonius esiintyi myös elokuvissa Oi muistatkos, Tytön huivi ja Mä oksalla ylimmällä. Salonius kuoli syyskuussa 2012 Helsingissä 82-vuotiaana. Kuvataiteilija Teuri Haarla ja muusikko- säveltäjä Iro Haarla ovat Saloniuksen ja Saulo Haarlan lapsia. == Lähteet == * Helena Saloniuksen muistokirjoitus Helsingin Sanomissa. * ===Viitteet=== == Aiheesta muualla == * Luokka:Vuonna 1930 syntyneet Luokka:Vuonna 2012 kuolleet Luokka:Suomalaiset näyttelijät Luokka:Suomalaiset oopperalaulajat
Seppeleajo

Seppeleajo on vuosittain Vermon raviradalla Helsingissä järjestettävä kolmivuotiaiden lämminveristen ravihevosten kansainvälinen suurkilpailu. Kilpailu pidettiin ensimmäistä kertaa vuonna 1971 Käpylän raviradalla, josta se 1978 siirrettiin vastavalmistuneeseen Vermoon. Vuoteen 1992 asti Seppeleajo kilpailtiin tasoitusajona, jonka jälkeen siirryttiin nykyiseen 2 100 metrin ryhmälähtöön. Se järjestetään perinteisesti keväisen Finlandia-ajon yhteydessä.Finlandia-Ajo kansainvälinen suurkilpailu Vermon keväässä Vermon ravirata. Viitattu 16.5.2015. == Voittajat 1971–2017 == Vuosi Voittaja Ohjastaja Voittoaika 1971 Orly Du Nord Heikki Korpi 35,9 1972 Tserboy Sören Leo 27,2 1973 Nami Arvid Åvall 33,5 Rico Bakkely Mauno Juvonen 32,6 1974 Scotty Love Kalervo Pajunen 26,4 1975 Teodor Jan-Erik Nygård 29,7 1976 Charme Asserdal Jukka Ojanperä 30,4 1977 Fetard Hannu Nyman 29,4 1978 Rocky Matti Virtapohja 22,6 1979 Bay Song Martti Keskinen 22,1 1980 At Risk Pekka Korpi 23,0 1981 J.J. Hunter Martti Keskinen 23,0 1982 Danabella Ilkka Korpi 20,3 1983 Gelinde Veijo Heiskanen 18,3 1984 Caro Tonic Risto Airaksinen 19,7 1985 Philip H Pekka Korpi 17,7 1986 Chark Laukko Jorma Kontio 17,5 1987 Almond Pekka Korpi 18,5 1988 Easy Touch Ilkka Korpi 17,2 1989 Honey Bee Jorma Kontio 18,4 1990 Mid´s Andy Antti Teivainen 17,3 1991 High Volume Markku Nieminen 18,7 1992 Dixie Kemp Jorma Kontio 18,3 1993 Exciting Kemp Jorma Kontio 17,8a 1994 J.T. Laukki Ahti Antti-Roiko 16,5a 1995 Monster of Speed Sami Sandberg 17,3a 1996 Asgaya Jouni Varamäki 17,0a 1997 Simon Dahlia Jukka-Pekka Kauhanen 17,0a 1998 Pietro Fling Jorma Kontio 17,9a 1999 Future Pendolino Juhani Tapani 17,2a 2000 Hot Wings Pekka Yli-Houhala 16,3a 2001 Kinder Jet Jean-Etienne Dubois 17,3a 2002 Rae Boko Markku Nieminen 17,0a 2003 Dream On Ari Moilanen 17,3a 2004 Madison Hall Jyrki Tammimetsä 14,3a 2005 First Wise As Joseph Verbeeck 16,5a 2006 Simb Chaplin Markku Nieminen 15,7a 2007 Que Je T'Aime Jean-Etienne Dubois 14,9a 2008 Lelia Axe Björn Goop 15,0a 2009 Antonio Duo Pekka Korpi 13,8a 2010 Timjan U.S. Ari Moilanen 15,0a 2011 Brad De Veluwe Tuomas Korvenoja 14,2a 2012 Quite An Avenger Markku Nieminen 14,6a 2013 Harmi's Frido Markku Nieminen 14,3a 2014 Jontte Boy Ari Moilanen 13,9a 2015 Begemot Frido Ari Moilanen 14,3a 2016 Lady Zappa Jorma Kontio 13,3a 2017 Hotshot Luca Mika Forss 14,2a 2018 Graceful Swamp Ari Moilanen 13,2a 2019 Mascate Match Pekka Korpi 15,9a 2020 ei järjestetty 2021 Indigo Sisu Hannu Torvinen 13,5a 2022 Corazon Combo Pekka Korpi 18,6a == Lähteet == *Seppeleajo Sukuposti. ===Viitteet=== Luokka:Suomen ravikilpailut Luokka:Helsingin urheilutapahtumat
Kappa Andromedae

Kappa Andromedae (κ And, κ Andromedae) on Andromedan tähdistössä oleva 4,1 magnitudin tähti. Sen etäisyys maasta on 169 valovuotta. Se on sinertävänvalkea alijättiläinen ja sen spektrityyppi on B9 IVn. Tähteä kiertää 55 AU:n päässä ruskea kääpiö tai "super-jupiter" Kappa Andromedae b. == Lähteet == Luokka:B-spektriluokan tähdet Luokka:Alijättiläistähdet
HMS Hugin (P151)

HMS Hugin (runkonumero P151) oli Ruotsin laivaston Hugin-luokan partioalus. == Valmistus == Alus tilattiin 15. toukokuuta 1975 Bergenistä Bergens Mekaniske Verksteder A/S:ltä. Se laskettiin vesille 3. kesäkuuta 1977 ja liitettiin laivastoon 3. heinäkuuta 1978.Hofsten, Gustaf von & Waernberg, Jan s. 250Gardiner, Robert s. 450 == Palvelus == Alus poistettiin palveluksesta 21. huhtikuuta 2001. Se on asetettu näytteille Göteborgin merikeskukseen (). == Lähteet == * * === Viitteet === Luokka:Hugin-luokan partioalukset Luokka:Ruotsin museolaivat
Höyhenpensaat

Höyhenpensaat (Fothergilla) on taikapähkinäkasvien (Hamamelidaceae) heimoon kuuluva suku, johon kuuluvat isohöyhenpensas eli höyhenpensas (F. major) ja pikkuhöyhenpensas (F. gardenii).Finto: Kassu – Kasvien suomenkieliset nimet: Fothergilla Suku on nimetty englantilaisen lääkärin John Fothergillin (1712–1780) mukaan, joka oli Amerikan kasvitieteen suosija. == Tuntomerkit == Höyhenpensaat ovat tavallisesti monirunkoisia, lyhytrönsyisiä pensasmaisia kasveja, jotka muodostavat tiheitä rykelmiä. Oksissa, lehdissä ja kukkanupuissa on tähtikarvojen muodostama peite. Varren kaarna on vaaleanharmaa ja sileä. Lepäävät silmut ovat suomuttomia, mutta tiuhan tähtikarvan peittämiä. Kärkisilmu on lyhytvartinen tai varreton, ja siinä on 2–4 tukisuomua. Lehdet ovat lyhytruotisia; lapa on soikea tai vastapuikea tai pitkänomainen, joskus lähes pyöreä, ehyt, sulkasuoninen ja joskus vinotyvinen. Lavan laita on nyhäinen, sahainen tai hampainen, joskus aaltoileva. Kukinto sijaitsee terminaalisesti ja on pitkänomainen, monikukkainen ja tiheä tähkä, perätön tai lyhytperäinen. Kukat ovat kaksineuvoisia ja tuoksuvia. Kukinnon alimmat kukat ovat toiminnallisesti hedekukkia, ja ne puhkeavat jo ennen lehtimistä. Kukan verhiö on yhdislehtinen, tavallisesti 5–7-liuskainen, pysty, vähäpätöinen, epäsäännöllinen ja muodostaa matalan kellomaisen hypantion (hypanthium) siihen kiinnittyneiden heteiden kanssa. Kukat ovat teriöttömiä. Heteitä on runsaasti (12–32), ja ne ovat näyttäviä ja antavat kukintoon höyhenmäisen vaikutelman. Valkoiset palhot ovat jopa 17 mm pitkiä, ja ponnet avautuvat kahdella läpällä. Sikiäin kiinnittyy hypantioon noin kolmasosaltaan kokonaispituudestaan. Vartaloita on kaksi, ja ne tulevat vanhemmiten sarvimaisiksi ja käyristyvät kärjestään. Hedelmä on kota, ja kodat sijaitsevat useamman kuin kolmen ryhmissä. Niissä on huomiota herättävät nokkamaiset vartalon jäänteet. Kota on karvapeitteinen, siinä on sekä tähtikarvoja että pidempiä suoria karvoja. Avautumiseltaan kodat ovat selkäluomaisia. Kussakin kodassa on kaksi punaisenruskeaa, kiiltävää ja kovaa siementä, joilla ei ole lentimiä. == Levinneisyys == Höyhenpensaat ovat kotoisin itäisen Pohjois- Amerikan lauhkeista osista. == Luokittelu == Höyhenpensaiden sukuun kuuluu vain kaksi lajia: isohöyhenpensas (Fothergilla major) ja pikkuhöyhenpensas (Fothergilla gardenii). == Käyttö == Höyhenpensaita viljellään koristetarkoituksiin. == Lähteet == == Aiheesta muualla == * Suomen Lajitietokeskus: Höyhenpensaat – Fothergilla Luokka:Taikapähkinäkasvit
KaMu-kuorot

KaMu-kuorot on kolmesta kuorosta koostuva kaarinalainen kuororyhmittymä. Kuoroa johtaa musiikkikasvattaja-laulupedagogiopiskelija Iida Aarnio. KaMu- kuoro oli alun perin luokkakuoro. Sen pohjana on kaarinalaisen Valkeavuoren koulun lukuvuoden 2013–2014 musiikkiluokka 6b:n oppilaista muodostuva kuoro. Laulajia kuorossa oli 27 eli luokan kaikki oppilaat, poikia 9 ja tyttöjä 18. Vuonna 2014 kuoron luonne yläkouluun siirtymisen myötä muuttui koulun ulkopuoliseksi harrastustoiminnaksi ja mukaan otettiin muitakin laulajia. Samassa yhteydessä kuorolle perustettiin kannatusyhdistys, jota pyörittävät kuoron vanhemmat. KaMu-kuorot pyrkii tarjoamaan mahdollisimman monipuolisia harrastusmahdollisuuksia, ja tästä syystä kuoroilla on tarjolla aina niin tavoitteellista kuin rennompaa kuoroharrastustoimintaa. Kaudella 2022-2023 KaMu-kuorot tarjoaa tavoitteellista diskanttikuorotoimintaa, harjoituskuorotoimintaa sekä vanhempikuorotoimintaa. KaMua johti vuoteen 2021 saakka Pekka Nebelung, joka toimi myös alkuperäisen musiikkiluokan luokanopettajana. Pekka Nebelung tähtäsi 3. luokalta asti luokan kanssa laadukkaaseen musiikkikasvatukseen ja keskittyi erityisesti kuorolauluun. Toistaiseksi parhaana osoituksena kuoron korkeasta tasosta on voitto 62. kerran järjestetyssä European Music Festival for young people -tapahtuman kuorolaulukilpailussa Belgian Neerpeltissä.https://www.kaarina.fi/tiedotteet_media/etusivun_tiedotteet/fi_FI/kamun_voitto/ Kaarinan kaupunki: KaMu:lle voitto kansainvälisessä kuorokilpailussa Kaarinan kaupunki muisti voittajia myöhemmin Kaarina-mitalilla.KaMu-kuorolle myönnettiin Kaarina-mitali Lisäksi meriittinä on Turussa järjestetyn 4. JSFest -musiikkitapahtuman kuorosarjan voitto KaMu-kuoro voitti Pietarissa Venäjällä 21:n laulajan kokoonpanolla ja Pekka Nebelungin johdolla 17.-21. helmikuuta 2016 järjestettyyn Children and Youth Choral World Championships -kilpailun sarjassa 11-16-vuotiaat eli oli sarjansa maailmanmestari. Suuri osa KaMun lauluista on kuoronjohtajan KaMulle tekemiä omia sovituksia. Ohjelmistossa on paljon suomalaisille tuttuja lauluja, mutta hieman myös ulkomaalaisia. KaMu nuorisodiskanttikuoro Nuorisokuoro diskanttiäänille, tavoitteellinen ja mahdollisuuksien mukaan kilpaileva kokoonpano KaMu harjoituskuoro Nuorille ja aloitteleville laulajille KaMu aikuiskuoro Kaikille täysi-ikäisille tarkoitettu hyvän mielen kokoonpano == Lähteet == == Aiheesta muualla == * Valkeavuoren koulujen musiikkiluokkien sivut * Harjoitus voittoisaa Belgian kilpailumatkaa varten * Kuoron esiintyminen Kaarina-mitalin julkistamisen yhteydessä Luokka:Suomalaiset kuorot Luokka:Suomalaiset nuorisokuorot Luokka:Suomalaiset lapsikuorot
Humlan piirikunta

Humlan piirikunta () on yksi Nepalin 75 piirikunnasta. Se sijaitsee Nepalin Keskilännen kehitysalueen Karnalin vyöhykkeellä, maan luoteisnurkassa. Piirikunnan pohjoispuolella on Kiinan Tiibetin autonominen alue, idässä ja osin etelässä Mugun, etelässä Bajuran ja Bajhangin piirikunnat. Vuoristoisessa ja kulkuyhteysiltään syrjäisessä Humlan piirikunnassa asui vuonna 2011 yhteensä 50 858 ihmistä (40 595 as. vuonna 2001). Piirikunnan pinta-ala on 5 655 neliökilometriä ja väestötiheys 9,0 as./km2. Hallinnollinen keskus on Simikotin kylä (VDC, 4 341 as. vuonna 2011). Se sijaitsee linnuntietä noin 424 kilometriä luoteeseen Kathmandun keskustasta. Simkotissa on pienlentokenttä. Humla oli vuonna 2011 yksi Nepalin kymmenestä heikoimmin kehittyneistä piirikunnista. Inhimillisen kehityksen indeksin arvo piirikunnalle oli 0,376. Piirikunta ryhmitellään usein kokonaisuudessaan Nepalin Keskilännen vuoristovyöhykkeeseen kuuluvaksi. Tarkemmassa kasvillisuuden aluejaottelussa piirikunnasta 2,3 % sisällytetään subtrooppiseen, 8,9 % lauhkeaan, 19,4 % subalpiiniseen, 58,7 % alpiiniseen ja 10,7 % ylempään vuoristovyöhykkeeseen (nival zone). Simikot 1.JPG|Simkotin taajama ja sen lentokenttä. == Lähteet == == Aiheesta muualla == * Rural Village Water Resources Management Project (RVWRMP, Nepal-Finland Cooperation) (rvwrmp.org.np) Luokka:Karnali Luokka:Nepalin piirikunnat
Dolpan piirikunta

Dolpan piirikunta () on yksi Nepalin 75 piirikunnasta. Se sijaitsee Nepalin luoteisosassa Keskilännen kehitysalueen Karnalin vyöhykkeellä. Piirikunnan pohjoispuolella on Kiinan Tiibetin autonominen alue, idässä puolestaan Mustangin, etelässä Myagdin ja Rukumin sekä lännessä Jajarkotin, Jumlan ja Mugun piirikunnat. Vuoristoisessa ja kulkuyhteyksiltään haastavassa Dolpan piirikunnassa asui vuonna 2011 yhteensä 36 700 ihmistä (29 545 as. vuonna 2001). Pinta-alaltaan (7 889 km2) piirikunta on Nepalin laajin ja sen väestötiheys 4,7 as./km2. Hallinnollinen keskus on Dunain kylä (VDC, 2 592 as. vuonna 2011). Kathmandu sijaitsee kylästä linnuntietä noin 275 kilometriä itäkaakkoon. Piirikunta ryhmitellään usein kokonaisuudessaan Nepalin Keskilännen vuoristovyöhykkeeseen kuuluvaksi. Tarkemmassa kasvillisuuden aluejaottelussa piirikunnasta 0,3 % sisällytetään subtrooppiseen, 5,1 % lauhkeaan, 12,2 % subalpiiniseen, 8,2 % alpiiniseen, 70,2 % Transhimalajan ja 3,8 % ylempään vuoristovyöhykkeeseen (nival zone) sekä 0,1 % vesistöihin kuuluvaksi. Dunai, Dolpo, Nepal.JPG|Piirikunnan keskuskylä Dunai. Dho village Dolpa.JPG|Dhon kylä Dolpan piirikunnassa. Chorten and barley fields.jpg|Asutusta ja stupa noin 4 000 metrin korkeudessa kaurapeltojen keskellä, Dolpan piirikunnassa. == Lähteet == == Aiheesta muualla == Luokka:Karnali Luokka:Nepalin piirikunnat
Mugun piirikunta

Mugun piirikunta () on yksi Nepalin 75 piirikunnasta. Se sijaitsee Nepalin Keskilännen kehitysalueen Karnalin vyöhykkeellä. Piirikunnan pohjoispuolella on Humlan piirikunta ja Kiinan Tiibetin autonominen alue, idässä puolestaan Dolpan, etelässä Jumlan ja Kalikotin sekä lännessä Bajuran piirikunta. Mugun piirikunnassa asui vuonna 2011 yhteensä 55 286 ihmistä (43 937 as. vuonna 2001). Piirikunnan pinta-ala on 3 535 neliökilometriä ja väestötiheys 16 as./km2. Hallinnollinen keskus on Shreenagarin kyläkehityskomitean (VDC, 3 906 as. vuonna 2011) ja Rugan kyläkehityskomitean (3 899 as.) rajaseudulla sijaitseva Gamkhadin (Gumgadhi) taajama. Se sijaitsee vajaa neljä kilometriä Raran kansallispuiston päänähtävyyden, Nepalin Himalajan suurimman ja syvimmän järven, Rarajärven itäpuolella, ja noin 370 kilometriä Kathmandusta länsiluoteeseen. Mugu oli vuonna 2011 yksi Nepalin kymmenestä heikoimmin kehittyneistä piirikunnista. Inhimillisen kehityksen indeksin arvo piirikunnalle oli 0,397. Piirikunta ryhmitellään usein kokonaisuudessaan Nepalin Keskilännen vuoristovyöhykkeeseen kuuluvaksi. Tarkemmassa kasvillisuusvyöhykejaottelussa piirikunnasta 5,6 % sisällytetään subtrooppiseen, 19,3 % lauhkeaan, 20,6 % subalpiiniseen, 17,7 % alpiiniseen, 31,2 % Transhimalajan ja 5,3 % ylempään vuoristovyöhykkeeseen (nival zone) sekä 0,3 % vesistöihin kuuluvaksi. Rara Lake, Mugu, Nepal 22.JPG|Rarajärvi, Raran kansallispuiston päänähtävyys. Rara Lake, Mugu, Nepal 26.JPG|Näkymä Rarajärvelle. Rara Lake Nepal 20.JPG|Vuoristomaisemaa Mugun piirikunnassa. Rara Lake, Nepal 14.JPG|Asutus vuorisomaisemassa. Rara Lake, Nepal 03.JPG|Vuoristokylän rakennuksia. Rara Lake, Nepal 09.JPG|Vuoriostotaajamaa ja pengerviljelmiä. == Lähteet == == Aiheesta muualla == Luokka:Karnali Luokka:Nepalin piirikunnat
Kalikotin piirikunta

Kalikotin piirikunta () on yksi Nepalin 75 piirikunnasta. Se sijaitsee Nepalin Keskilännen kehitysalueen Karnalin vyöhykkeellä. Piirikuntaa rajaavat pohjoisessa Bajuran ja Mugun, idässä Jumlan, etelässä Jajarkotin ja Dailekhin sekä lännessä Achhamin piirikunta. Kalikotin piirikunnassa asui vuonna 2011 yhteensä 136 948 henkeä (105 580 as. vuonna 2001). Piirikunnan pinta-ala on 1 741 neliökilometriä ja väestötiheys 79 as./km2. Hallinnollisena keskuksena toimii Manman kyläkomitea (VDC, 9 094 as. vuonna 2011). Kathmandusta katsoen se sijaitsee noin 397 kilometriä länsiluoteessa. Kalikot oli vuonna 2011 yksi Nepalin kymmenestä heikoimmin kehittyneistä piirikunnista. Inhimillisen kehityksen indeksin arvo piirikunnalle oli 0,374. Piirikunta ryhmitellään usein kokonaisuudessaan Nepalin Keskilännen vuoristovyöhykkeeseen kuuluvaksi. Tarkemmassa ilmaston ja kasvillisuuden aluejaottelussa piirikunnasta 1,8 % sisällytetään ylempään trooppiseen, 20,6 % subtrooppiseen, 39,4 % lauhkeaan, 37,3 % subalpiiniseen, ja 0,8 % alpiiniseen vyöhykkeeseen. Manma.jpg|Manma, piirikunnan keskus. == Lähteet == == Aiheesta muualla == Luokka:Karnali Luokka:Nepalin piirikunnat
Mitä tapahtuu!

__NOTOC__ Mitä tapahtuu! on Irina Milanin musiikkialbumi vuodelta 1979. Albumin kaikki sävellykset ovat Jorma Panulan ja sanoitukset Heikki "Hector" Harman. Irina Milan aloitti yhteistyönsä Jorma Panulan kanssa vuoden 1975 albumilla Milodia, jonka lauluista puolet oli Panulan säveltämiä, puolet Edith Piafin ohjelmistosta poimittuja. Albumin Musta perhonen (1976) jälkeen Mitä tapahtuu! oli kolmas Milanin ja Panulan yhteistyönä syntynyt albumi.Koivisto, Altti: Vinyylimania: Irina Milan – Milodia, Musasto, Vaskin musiikkikirjastojen ylläpitämä blogi. Kaarinan, Paimion, Raision ja Turun kaupunginkirjastot 16.1.2014. Viitattu 17.5.2015. Monet albumin kappaleista ovat läpisävellettyjä ja tarjoavat yllättäviä tempon- ja tyylinvaihdoksia. Panulan sävellykset ja sovitukset liikkuvat jazzin ja taidemusiikin välimaastossa, ja yhtyeen kokoonpano vaihtelee kappaleittain. ==Tekijöiden ajatuksia== Jorma Panula sanoi albumin julkistuksen yhteydessä tehdyssä haastattelussa pyrkineensä luomaan albumilla vastaiskun tasatahtiselle ”teollisuuskompille”, jolle valtaosa kevyestä musiikista pohjautuu. Sävellykset ovat jazzmaisuuden ja chansonmaisuuden lisäksi oopperanomaisia, mutta toisaalta Panula kehui Milanin kaltaisia kevyen musiikin laulajia, jotka ääntävät tekstit paljon oopperalaulajia paremmin: ”Oopperaihmiset ovat – niin kuin kansanomaisesti sanotaan – kulttuurin läpipieraisemia. Ne luulevat, että yleisö tuntee tekstin. Se on kuitenkin pirun pieni porukka, joka tuntee koko tekstin.” Myös Irina Milan korosti haastattelussa sanoitusten osuutta: ”Uudella levyllä me olemme todella analysoineet tekstiä. Mitä tälle ihmiselle on aikaisemmin tapahtunut, mitä se on ennen ajatellut, mitä nyt...” Sekä Milan, Panula että Heikki Harma olivat erittäin tyytyväisiä albumiin. Hector lukee sen uransa kunnianhimoisimpiin ja onnistuneimpiin sanoituskokonaisuuksiin. ==Vastaanotto== Kriitikot olivat suopeita, monet pitivät albumia mestariteoksena. Erkki Pälli antoi albumille Katso-lehdessä viisi tähteä, mutta sanoi tällaisen ”vaikeaa viihdemusiikkia” sisältävän levyn olevan ”suunnattu vain harvoille ja valituille, alan kulinaristeille”. == Kappaleet == === A-puoli === # # # # # === B-puoli === # * # # # # == Muusikot == * Markku Johansson – trumpetti * Pentti Lasanen – tenorisaksofoni, klarinetti * Juhani Aaltonen – tenorisaksofoni * Juhani Aalto – pasuuna * Matti Helin – huilu * Matti Tossavainen – fagotti * Aale Lindgren – oboe * Osmo Vänskä – klarinetti * Elisabet Leistola – harppu * Kalevi Nyqvist – hanuri * Aaro Kurkela – hanuri * Tapani Ikonen – rummut, lyömäsoittimet * Lassi Erkkilä – lyömäsoittimet * Irina Milan – kuoro * Kalle Fält – kuoro * Paavo Maijanen – kuoro * Jorma Ylönen – jouset == Aiheesta muualla == * Mitä tapahtuu! discogs.com -sivustolla == Lähteet == * Suomen äänitearkisto * Albumin takakannen tekstit === Viitteet === Luokka:Vuoden 1979 albumit Luokka:Irina Milanin albumit Luokka:Timo Lindströmin tuottamat albumit
Backström

Backström on seuraavien henkilöiden sukunimi: * Age Birger Backström (1895–?), jääkärivääpeli * Börje Backström (1908–1999), kenraaliluutnantti ja kadettikoulun johtaja * Carita Backström (s. 1943), suomalainen toimittaja * Ralph Backstrom (1937–2021), kanadalainen jääkiekkoilija * Åke Backström (1919–2005), suurlähettiläs ja historioitsija * Backstrom, ruotsalaisen Leif G. W. Perssonin Bäckström-kirjasarjan päähenkilöön Evert Bäckströmiin perustuva yhdysvaltalainen televisiosarja ==Katso myös== *Bäckström
Saarikivi

Saarikivi on suomalainen sukunimi muun muassa seuraavilla henkilöillä: * Janne Saarikivi (s. 1973), suomalais-ugrilaisen kielentutkimuksen professori * Katri Saarikivi (s. 1983), aivotutkija ja tieteen popularisoija * Lyydi Saarikivi, o.s. Pennanen (1880–1959), SDP:n kansanedustaja * Martti Saarikivi (1940–1971), elokuvanäyttelijä ja lyhytelokuvaohjaaja * Orvo Saarikivi, vuoteen 1905 Gröhn (1905–1970), elokuvaohjaaja * Sakari Saarikivi (1911–1985), taidehistorioitsija * Santeri Saarikivi, vuoteen 1905 Gröhn (1877–1969), kansanedustaja * Tommi Saarikivi (s. 1975), basisti ja juristi
Matti Pietikäinen

Matti Pietikäinen on seuraavien henkilöiden nimi: *Matti Pietikäinen (1927–1967), mäkihyppääjä *Matti Pietikäinen (1936–2015), kirjailija ja laivahistorioitsija *Matti Pietikäinen (s. 1949), tietojenkäsittelytieteilijä.
Austin A40

Austin Motor Company valmisti vuosien 1947-1967 välisenä aikana useita mallisarjoja, jotka saivat nimen Austin A40. Nimi juontuu kyseessä olleen automallin moottorin antamasta (noin) tehosta hevosvoimina. Näiden lisäksi malleille annettiin lisänimi Englannin kreivikuntien mukaan. Seuraavat mallisarjat on valmistettu Austin A40 -nimen alla: * 1947–1950 Austin A40 Dorset 2-ovinen saloon * 1947–1952 Austin A40 Devon 4-ovinen saloon * 1947–1956 Austin A40 Countryman 2-ovinen estate car * 1947–1956 Austin A40 Van 2-ovinen panel van * 1947–1956 Austin A40 Pick-up 2-ovinen pick-up truck * 1948–195? Austin A40 Tourer Australiassa valmistettu 2-ovinen, neljän hengen tourer Austin Works – Austin A40 Tourer Register * 19??–1919?? Austin A40 Coupe Utility Australiassa valmistettu 2-ovinen coupe utility Austin Works – Australian Utilities * 1950–1953 Austin A40 Sports Alumiinikorilla ja kahdella kaasuttimella varustettu 2-ovinen, neljän hengen convertible * 1952–1954 Austin A40 Somerset 4-ovinen saloon ja 2-ovinen convertible * 1954–1956 Austin A40 Cambridge 4-ovinen saloon * 1958–1967 Austin A40 Farina 2-ovinen saloon / 3-ovinen hatchback File:MHV Austin A40 Devon 1952 01.jpg|Austin A40 Devon File:Austin A40 Countryman.jpg|Austin A40 Countryman File:1951AustinA40Van.jpg|Austin A40 Van File:Austin A40 Roadster ca 1951.jpg|Austin A40 Sports File:Austin A40 Somerset (ca 1953) at Schaffen- Diest 2013.JPG|Austin A40 Somerset File:Austin A40 Cambridge 1956.jpg|Austin A40 Cambridge File:Austin A40 (Farina) Mk I reg ca 1960.JPG|Austin A40 Farina Mk I == Lähteet == A40
Vitali Smirnov

Vitali Georgijevitš Smirnov (ven. Виталий Георгиевич Смирнов), (14. helmikuuta 1935 Habarovsk, Venäjän SFNT, Neuvostoliitto ) on ollut niin neuvostoliittolainen kuin myös nyky-Venäjän urheilujohtaja.Havelange Said to Renounce IOC Membership Vitali Smirnov valmistui vuonna 1958 Urheiluakatemiasta (ven. Fyysisen Kulttuurin Instituutti, GTSOLIFK) Moskovasta. Sen jälkeen hän toimi opettajana moskovalaisessa urheiluoppilaitoksessa vuosina 1958–1968. Samanaikaisesti hän toimi järjestötehtävissä Kommunistisen nuorisojärjestön Moskovan aluekomitean urheiluseurojen yhteistyöjärjestössä ensimmäisenä sihteerinä vuosina 1960–1962. Smirnovin työura järjestöpuolella käynnistyi varsinaisesti vuonna 1968. Hänet valittiin kommunistipuolueen Moskovan Pushkinin alueen ensimmäiseksi sihteeriksi vuosiksi 1968–1970. Hänestä tuli sen jälkeen vuosiksi 1970–1977 Neuvostoliiton liikuntakulttuurin ja urheilun ministeriöneuvoston ensimmäinen varapuheenjohtaja. Vuosina 1975–1981 hän toimi Moskovan kesäolympialaisten järjestelytoimikunnan ensimmäisenä varapuheenjohtajana. Moskovan kesäolympialaisten jälkeen hänestä tuli Venäjän federaation eli Neuvostoliiton suurimman neuvostotasavallan liikuntakulttuurin ministeri vuosiksi 1981–1990. Kansainvälisen olympiakomitean (KOK) toiseksi neuvostoliittolaisjäseneksi Konstantin Andrianovin lisäksi Smirnov valittiin vuonna 1971. KOK:n ydinryhmässä eli toimeenpanevassa komiteassa hän toimi vuosina 1974–1978 ja 1986–1990. KOK:n varapuheenjohtajana hän oli vuosina 1978–1982, 1990–1994 ja 2001–2005. Vuosina 1992–1998 hän toimi KOK:n alaisen tasa-arvokomitean puheenjohtajana. Vuonna 2015 Smirnov oli virkaiältään vanhin KOK:n jäsen. Kansallisen olympiakomitean, aluksi Neuvostoliiton ja sen jälkeen Venäjän, puheenjohtaja Smirnov oli vuosina 1990–2001. Hänet on palkittu kansainvälisestä urheilujärjestötoiminnastaan lukuisilla kunniamerkeillä niin koti- kuin ulkomailla. == Lähteet == ==Kirjallisuutta== * http://www.biograph.ru/index.php?option=com_content&view;=article&id;=1157:smirnovvg&Itemid;=29 * Olympic.org * Olympic.ru * Peoples.ru * Flb.ru Luokka:Kansainvälisen olympiakomitean jäsenet Luokka:Neuvostoliittolaiset urheiluvaikuttajat Luokka:Venäläiset urheiluvaikuttajat Luokka:Vuonna 1935 syntyneet Luokka:Elävät henkilöt
HMS Munin (P152)

HMS Munin (runkonumero P152) oli Ruotsin laivaston Hugin-luokan partioalus. == Valmistus == Alus tilattiin 15. toukokuuta 1975 Bergenistä Bergens Mekaniske Verkstederiltä. Se laskettiin vesille 5. lokakuuta 1977 ja liitettiin laivastoon 3. heinäkuuta 1978.Hofsten, Gustaf von & Waernberg, Jan s. 250Gardiner, Robert s. 450 == Palvelus == Alus poistettiin palveluksesta 21. huhtikuuta 2001. == Lähteet == * * === Viitteet === Luokka:Hugin-luokan partioalukset
HMS Magne (P153)

HMS Magne (runkonumero P153) oli Ruotsin laivaston Hugin-luokan partioalus. == Valmistus == Alus tilattiin 15. toukokuuta 1975 Bergenistä Bergens Mekaniske Verkstederiltä. Se laskettiin vesille 9. tammikuuta 1978 ja liitettiin laivastoon vielä samana vuonna 12. lokakuuta.Hofsten, Gustaf von & Waernberg, Jan s. 250Gardiner, Robert s. 450 == Palvelus == Alus myytiin jo 1988, mutta se poistettiin palveluksesta vasta 21. huhtikuuta 2001. == Lähteet == * * === Viitteet === Luokka:Hugin-luokan partioalukset
Enclava

Enclavan kuningaskunta (, ) on itsenäiseksi julistautunut mikrovaltio Serbian ja Kroatian rajalla, Tonavan rannalla. Se sijaitsi alun perin Slovenian ja Kroatian rajalla, noin 50 kilometrin päässä Zagrebista, mutta se siirrettiin, kun kävi ilmi, että sen omakseen vaatima alue kuului Slovenialle. == Historia == Enclavan perusti puolalainen Piotr Wawrzynkiewicz ystävineen 23. huhtikuuta 2015. Vieraillessaan Sloveniassa he kuulivat paikallisilta maa-alueesta, joka ei kuulu millekään valtiolle. Alue syntyi Kroatian ja Slovenian rajalle, kun Jugoslavian hajottua mailla oli epäselvyyksiä rajan tarkasta sijainnista. Rajalle syntyi enklaaveja ja eksklaaveja, mutta niiden väliin jäi noin sadan neliömetrin alue, jota kumpikaan valtio ei vaatinut itselleen. Wawrzynkiewicz ystävineen löysi alueen ja päätti perustaa sinne kuningaskunnan. Heidän tarkoituksenaan oli Wawrzynkiewiczin mukaan luoda paikka, jossa ihmiset voivat vapaasti ilmaista mielipiteensä ja ansaita rahaa ilman verohuolia ihonväriin, uskontoon tai kansalaisuuteen katsomatta. Maan valuutaksi valittiin kryptovaluutta Dogecoin. Slovenian edustaja ilmoitti 21. toukokuuta 2015, että Enclavan ei-kenenkään-maaksi nimitetty alue kuuluu tosiasiassa Slovenialle. Seuraavana päivänä Enclavan kotisivuilla ilmoitettiin, että se kunnioittaa muiden valtioiden itsenäisyyttä ja rajoja, ja niinpä se siirrettiin alkuperäiseltä alueeltaan Tonavan rannalle Kroatian ja Serbian rajalle, lähelle Liberlandin mikrovaltiota. Myös siellä on alueita, joita yksikään valtio ei ole vaatinut itselleen. Enclavan kansalaisuutta voi hakea kuka tahansa. Hakemuksia on tehty jo yli 5 000, ja kansalaisuus on myönnetty 134 henkilölle. == Hallinto == Enclavan valtionpäämiehenä toimii kuningas Enclav I. === Ministerit === Enclavan ministerit valittiin vaaleilla toukokuussa 2015. Vaaleissa äänesti noin 800 ihmistä. Enclavan ministerit saavat lordin tai ladyn arvonimen. Nimi Virka Nimitetty Pääministeri Ulkoministeri Valtiovarainministeri Innovaatio- ja informaatioteknologiaministeri Tiede- ja hyväntekeväisyysministeri Infrastruktuuri- ja kehitysministeri == Kansainväliset suhteet == Yksikään valtio ei ole tunnustanut Enclavaa. Enclava on tunnustanut kolme muuta mikrovaltiota: Liberlandin, Sealandin ja Pohjois- Sudanin kuningaskunnan. == Lähteet == == Aiheesta muualla == * Enclavan viralliset kotisivut Luokka:Mikrovaltiot Luokka:Kroatian ja Serbian raja
HMS Mode (P154)

HMS Mode (runkonumero P154) oli Ruotsin laivaston Hugin-luokan partioalus. == Valmistus == Alus tilattiin 15. toukokuuta 1975 Mandalista Westermoen Hydrofoil A/S:ltä. Se laskettiin vesille 8. elokuuta 1978 ja liitettiin laivastoon 12. tammikuuta 1979.Hofsten, Gustaf von & Waernberg, Jan s. 250Gardiner, Robert s. 450 == Palvelus == Alus poistettiin palveluksesta 21. huhtikuuta 2001. == Lähteet == * * === Viitteet === Luokka:Hugin-luokan partioalukset
Tarig Abubakar

Tarig Ahmed Abubakar (4. huhtikuuta 1964 – 26. tammikuuta 1998) oli sudanilainen saksofonisti ja laulaja.Jazz House: Taaig Abubakar by James Hale Hän lähti vuonna 1986 Kairoon, jossa hän aloitti yhteistyön tunnetun balladien esittäjän Ali Hassan Kubanin kanssa. Hän esiintyi siellä kahden vuoden ajan ennen kuin lähti vuonna 1988 Kanadaan. Siellä hän perusti vuonna 1992 AfroNubians-yhtyeen, joka teki ensiesiintymisensä 9. lokakuuta 1992 Torontossa. Debyyttialbuminsa Abubakar julkaisi vuonna 1994 (Tour To Africa); tätä seurasivat albumit Great Africans (1995) ja Hobey Laik (1997). Abubakar palasi vierailulle kotimaahansa ja kuoli siellä auto-onnettomuudessa matkallaan Khartumin lentokentälle.Roots World: Tarig Ahmed Abubakar: "He was my friend" by Opiyo Oloya == Lähteet == Luokka:Sudanilaiset muusikot Luokka:Vuonna 1964 syntyneet Luokka:Vuonna 1998 kuolleet
Abdel Aziz el Mubarak

Abdel Aziz el Mubarak (; 1951 Wad Madani – 9. helmikuuta 2020) oli sudanilainen muusikko. Hän lauloi ja soitti arabimusiikissa käytettävää ud- luuttua. Hän syntyi musikaaliseen perheeseen ja aloitti esiintymisen Sudanin radiossa 1970-luvun alussa. Vuonna 1975 hän saavutti ensimmäisen hittimenestyksensä kappaleella "Laih Ya Galbi Laih". El Mubarak yhdistelee perinnemusiikin vaikutteita myös länsimaisen musiikin muotoihin. Vuosina 1987–88 hän kiersi menestyksekkäästi Englannissa. Hänen albumeitaan ovat Abdel Aziz el Mubarak (1987), Songs from the City ja Straight from the Heart. == Lähteet == Luokka:Sudanilaiset muusikot Luokka:Udinsoittajat Luokka:Vuonna 1951 syntyneet Luokka:Vuonna 2020 kuolleet
Eklöf

Eklöf on sukunimi ja tarkoittaa muun muassa seuraavia: *Eklöfin sellutehdas, sellutehdas Tolkkisissa * Oy Aug. Eklöf Ab, August Eklöfin perustama monialainen suuryritys, alun perin puutavarayhtiö == Sukunimi == * August Eklöf (1837–1912), kauppias ja teollisuusmies * Fredrik Eklöf (s. 1937), purjehtija * Johan Eklöf (1819–1854), tähtitieteilijä ja matemaatikko * Verner Eklöf (1897–1955), jalkapalloilija, jääpalloilija ja yhdistetyn urheilija * Heikki Eklöf (s. 1954), kuvittaja Luokka:Luettelot henkilöistä sukunimen mukaan
Saeid Marouf

Mir Saeid Marouf Lakrani (, s. 20. lokakuuta 1985 Urmia) on iranilainen lentopalloilija, joka edustaa Venäjän lentopallon superliigassa pelaavaa VK Zenit-Kazania. Pelipaikaltaan 189 senttimetriä pitkä Marouf on passari.http://www.worldofvolley.com/wov-community/players/16999/mirsaeid- marouflakrani.html Hän on myös Iranin lentopallomaajoukkueen kapteeni. Maroufin iskulyönti ylettyy parhaimmillaan 332 senttimetrin korkeuteen ja blokki 320 senttimetrin korkeuteen. __NOTOC__ == Ura == === Seurajoukkueura === Marouf pelasi vuoteen 2014 asti Iranissa, jossa hän edusti kahdeksaa eri seuraa. Hän saavutti kolmesti Iranin superliigan voiton sekä kahdesti Aasian mestaruuden. Joulukuussa 2014 Marouf siirtyi Venäjän superliigan VK Zenit- Kazaniin arviolta yli miljoonan dollarin sopimuksella.Perkiö, Jari: Raha ratkaisee! Ilta-Sanomat 13.5.2015 s. 59 Zenitissä hän voitti vuonna 2015 mestareiden liigan ja Venäjän mestaruuden. === Maajoukkueura === Iranin lentopallomaajoukkueen kanssa Marouf on voittanut Aasian mestaruuden vuonna 2013 sekä Aasian-mestaruushopeaa vuodelta 2009. Aasian kisoista hän on saavuttanut kultaa vuodelta 2014 ja hopeaa vuodelta 2010. Hän on ollut mukana myös vuosien 2010 ja 2014 MM-kilpailuissa. Vuonna 2014 hänet valittiin maailmanliigan parhaaksi passariksi. Marouf toimii nykyisin myös maajoukkueen kapteenina. == Lähteet == == Aiheesta muualla == Luokka:Iranilaiset lentopalloilijat Luokka:Vuonna 1985 syntyneet Luokka:Elävät henkilöt
Didingan kieli

Didingan kieli (ISO 639-3: did) on Etelä-Sudanissa, Itä-Ekvatorian osavaltiossa puhuttava nilosaharalaisiin ja tarkemmin itäsudanilaisiin kieliin kuuluva kieli. Sitä kirjoitetaan latinalaisilla aakkosilla. Sille on olemassa sanakirja, ja Raamattu on osittain käännetty sille vuosina 1994–2013. Puhujia kielellä oli 60 000 vuonna 2007. Varsinaisia tunnettuja murteita ei ole; vähäiset erot puhutun kielen sisällä ovat ilmeisesti lähinnä foneettisia.Ethnologue: Didinga Sanastollinen samankaltaisuus narimin kielen kanssa on 83 % ja murlen kanssa 71 %. == Lähteet == Luokka:Etelä-Sudanin kielet Luokka:Nilosaharalaiset kielet
Giánnis Karagiánnis

Giánnis Karagiánnis (, kansainvälisesti usein John Karayiannis, s. 9. tammikuuta 1994 Limassol) on kyproslainen laulaja-lauluntekijä. Karagiánnis edusti Kyprosta vuoden 2015 Eurovision laulukilpailussa Mike Connarisin ja Karagiánnisin itsensä tekemällä kappaleella One Thing I Should Have Done.http://www.eurovision.tv/page/history/year/participant- profile/?song=32933 Kappale selviytyi finaaliin toisesta semifinaalista. Karagiánnis aloitti muusikonuransa jo kuusivuotiaana vuonna 2000.http://johnkarayiannis.com/about/ Aiemmalla urallaan hän on yrittänyt päästä edustamaan Kyprosta lasten Eurovision laulukilpailussa vuosina 2007 ja 2008. Karagiánnis pelaa muusikonuransa ohella erilaisia tietokonepelejä, pääasiassa World of Warcraftia.http://www.austria-trend.at/blog/esc-plausch- mit-giannis-karagiannis-aus-zypern/ Karagiánnis on taustaltaan kyproksenkreikkalainen. == Lähteet == Luokka:Elävät henkilöt Luokka:Kyproslaiset laulajat Luokka:Kyproksen euroviisuedustajat Luokka:Vuoden 2015 euroviisuedustajat Luokka:Vuonna 1994 syntyneet
Mahottarin piirikunta

Mahottarin piirikunta () on yksi Nepalin 75 piirikunnasta. Se sijaitsee Nepalin Keskisen kehitysalueen Janakpurin vyöhykkeen eteläosassa. Piirikunnan keskuskaupunki Jaleshwor sijaitsee linnuntietä 126 kilometriä pääkaupunki Kathmandusta eteläkaakkoon. Piirikunta rajautuu etelässä Intian Biharin osavaltioon, lännessä Sarlahin, pohjoisessa Sindhulin ja idässä Dhanusan piirikuntaan. Mahottarissa asui vuonna 2011 yhteensä 627 580 henkeä (553 481 as. vuonna 2001). Piirikunnan pinta-ala on 1 002 neliökilometriä ja väestötiheys 626 as./km2. Piirikunnan keskuskaupunki on Jaleshwor (23 533 as., 2011). Mahottari oli vuonna 2011 yksi Nepalin kymmenestä heikoimmin kehittyneistä piirikunnista. Inhimillisen kehityksen indeksin arvo piirikunnalle oli 0,388. Piirikunta ryhmitellään usein kokonaisuudessaan Nepalin Keskiselle Teraille (alankovyöhykkeeseen) kuuluvaksi. Tarkemmassa kasvillisuusvyöhykejaottelussa piirikunnasta 85,0 % sisällytetään alempaan trooppiseen ja 15,0 % ylempään trooppiseen vyöhykkeeseen. == Lähteet == == Aiheesta muualla == Luokka:Janakpur Luokka:Nepalin piirikunnat
Josif Stalin (laiva)

Josif Stalin oli neuvostoliittolainen 3. joulukuuta 1941 Viron rannikolla uponnut laiva. == Laivan tuho == Neuvostoliiton joukot olivat miehittäneet Hangon vuokra-alueen. Jatkosodan hyökkäysvaiheessa sieltä lähdettiin evakuoimaan lähes 5 600 sotilasta ja siviiliä. Laiva tuhoutui Viron rannikolla ajettuaan miinaan. Laivalla olleista 1 900 kuoli, ja venäläiset pelastivat noin 1 700\. Rannikolle ajautuneessa laivassa elossa olleesta noin 1 800 henkilöstä suurin osa päätyi Saksaan ja 750 kuljetettiin sotavangiksi Suomeen. == Lähteet == Luokka:Laivat
Sarlahin piirikunta

Sarlahin piirikunta () on yksi Nepalin 75 piirikunnasta. Se sijaitsee Nepalin Keskisen kehitysalueen Janakpurin vyöhykkeen eteläosassa. Piirikunnan keskuskaupunki Malangawa sijaitsee linnuntietä 97 kilometriä pääkaupunki Kathmandusta eteläkaakkoon, vain kilometri Intian rajan pohjoispuolella. Piirikunta rajautuu etelässä Intian Biharin osavaltioon, lännessä Rautahatin, pohjoisessa Sindhulin ja idässä Mahottarin piirikuntaan. Sarlahissa asui vuonna 2011 yhteensä 769 729 henkeä (635 701 as. vuonna 2001). Piirikunnan pinta-ala on 1 259 neliökilometriä ja väestötiheys 611 as./km2. Piirikunnan keskuskaupunki on Intian rajan lähellä sijaitseva Malangawa (4 433 taloutta, 25 102 as., 2011). Toukokuussa 2014 piirikuntaan perustettiin osin piirikunnan sisäisten alueliitosten - kyläkehityskomiteoita (VDC) yhdistämällä - avulla kolme uutta kaupunkia: Hariban, Ishworpur ja Lalbandi. Piirikunta ryhmitellään usein kokonaisuudessaan Nepalin Keskiselle Teraille (alankovyöhykkeeseen) kuuluvaksi. Tarkemmassa jaottelussa piirikunnasta 88,3 % on luokiteltu alempaan trooppiseen ja 11,7 % ylempään trooppiseen kasvillisuusvyöhykkeeseen. == Lähteet == == Aiheesta muualla == Luokka:Janakpur Luokka:Nepalin piirikunnat
Cape Canaveral AFS LC-26

Cape Canaveral Air Force Station Launch Complex 26 (LC-26) on entinen kahdesta alustasta koostuva rakettien laukaisukompleksi Cape Canaveralin avaruustukikohdassa Floridassa. Kompleksin alustoja käytettiin vuosina 1957–1963 Jupiter IRBM-, Jupiter-C-, Redstone- ja Juno II -rakettien laukaisuihin. ==Historia== Kompleksi 26:n rakentaminen käynnistyi vuonna 1956. Kompleksin rakennuskustannukset olivat noin 6,8 miljoonaan dollaria. Alustaa 26A käytettiin elokuusta 1957 tammikuuhun 1963 kymmenen Jupiter-raketin laukaisuun. Alustaa 26B käytettiin 16 Jupiter-raketin laukaisuun lokakuusta 1957 tammikuuhun 1960. Kompelksin alustalta 26A laukaistiin 31. tammikuuta 1958 Jupiter C -raketilla Yhdysvaltain ensimmäinen satelliitti, Explorer I. Seuraavaksi alustalta 26B laukaistiin kaksi laukaisua, joista ensimmäisellä joulukuussa 1958 avaruuteen lensi yksi apina, Gordo ja toisella toukokuussa 1959 kaksi apinaa, Able ja Miss Baker. Alustaa 26A käytettiin heinäkuusta elokuuhun vuonna 1959 kahden Redstone-raketin laukaisuun. Alustaa 26B käytettiin kuuden Juno II -raketin laukaisuun elokuusta 1959 toukokuuhun 1961. Kompleksin käyttö päättyi vuonna 1964, ja se siirtyi Air Force Space Museum -museolle saman vuoden marraskuussa. Alusta sai National Historic Landmark -statuksen huhtikuussa 1984, ja alustalla on näytillä nykyisin yli 55 rakettia ja ohjusta. ==Kuvia== Tiedosto:Early Rockets (5800245).jpg|LC-26:n konsoleita Tiedosto:LC-26B Thor-Able.jpg|Thor-Able alustalla 26B Tiedosto:LC-26 Scales.jpg|Rakettien punnittamiseen käytettyjä puntareita Tiedosto:LC-26 Launch console.jpg|Laukaisukonsoli ==Katso myös== *Luettelo Cape Canaveralin ja Merritt Islandin laukaisualustoista == Lähteet == LC-26